מדי חודש מתקיים מפגש למתנדבות זה"ב בגן של תנועת של"מ קרית מוצקין בהנחייתה של הרכזת סימה צדוק. המפגשים נערכים ע"פ תוכנית ארצית שמטרתה לחדד את המודעות של הילדים וההורים לבטיחות בדרכים תוך שימוש בהרבה אמצעי עזר, משחקים, הפעלות, מוסיקה וכו'. בכל מפגש הנושא משתנה בהתאם לעונה, למיזמים, ולאירועים.
השבוע נתבקשו המתנדבות להעלות רעיונות למיזם חדש בעיר, מיזם שיעלה ויציף את הנושא שוב ושוב. המתנדבות העלו רעיונות מעניינים כמו: פעילויות עם סבתות של הילדים בגן, (כיום הרבה סבתות אוספות את הנכדים מהגן) הזמנת שוטר לגן לצורך הפעלה משותפת והעמקת הכרות עם עבודת השוטרות. חיבור שיר שיסביר לילדים חציית כביש, תהלוכה של הילדים בסביבה הקרובה כשכולם לבושים ווסט של עמותת "אור ירוק" ועוד. כל הרעיונות נבדקים.
לסיום המפגש נהנו המתנדבות מהרצאה טובה ומעניינת של נעמי אופיר – נומרולוגית, שפתחה חלון לנושא, שעשעה את הקהל במשחקי מילים ועוד.